NUK-vergadering: Ace se lot steeds duisterAce Magashule, sekretaris-generaal van die ANC. (Foto: Twitter) Die lot van die ANC se sekretaris-generaal, Ace Magashule, is toe nie bespreek op die afgelope naweek se virtuele vergadering van die ANC se nasionale uitvoerende komitee (NUK) nie, ondanks die party se vroeëre ondernemings. Verlede maand het die regerende party onderneem dat die eerste NUK-vergadering vir vanjaar sou uitklaar of Magashule moet afstand doen van sy magtige pos totdat sy korrupsieverwante verhoor afgehandel is. Dit is wat die party se integriteitskommissie bevind het, maar luidens ŉ berig in die Sondagkoerant City Press is geen besluit oor die inwerkingstelling daarvan nog geneem nie. Die hantering van die kwessie is oorgedra aan ŉ komitee van vyf ANC-veterane, te wete Mathews Phosa, Thenjiwe Mthintso, oudpres. Kgalema Motlanthe, Josiah Jele en Dipuo Peters. Ter sprake is of dit wettig en grondwetlik is om te vereis dat ŉ ampsdraer opsy staan uit ŉ pos voordat die persoon in ŉ hof skuldig bevind is. Geen besluit hieroor is al gefinaliseer nie, het City Press berig. Pres. Cyril Ramaphosa het wel Sondagaand terugvoer verskaf oor ander aspekte wat wel ter sprake gekom het op die vergadering (lekgotla), wat onder andere bygewoon is deur oudpresidente Jacob Zuma, Motlanthe en Thabo Mbeki. Dié besluite sluit in: Daar is ook baie gepraat oor hoe die koronavirus-pandemie en die ekonomiese gevolge daarvan oorkom kan word, gegewe die land se benarde ekonomiese situasie.